เมืองทอง เปิดตัว วิลเลี่ยน กองหน้าบราซิล ประสานแนวรุกร่วมกับ ธีรศิลป์ สู้ไทยลีก 2020
วันนี้ (8 ม.ค.2563) เมืองทอง ยูไนเต็ด เปิดตัว วิลเลี่ยน พ็อปป์ กองหน้าชาวบราซิล วัย 25 ปี เป็นนักเตะโควตาต่างชาติของสโมสร ด้วยสัญญา 1 ปี พร้อมเงื่อนไขต่อสัญญา โดยมี นายวิลักษณ์ โหลทอง ประธานสโมสร นาย รณฤทธิ์ ซื่อวาจา ผู้อำนวยการสโมสร และ อเล็กซานเดร กาม่า ร่วมงานเปิดตัว พร้อมชูเสื้อหมายเลข 19 เพื่อเข้ามาประสานเเนวรุกร่วมกับ ธีรศิลป์ เเดงดา เเละวันเเดร์เล กองหน้าชาวบราซิลเช่นกันสำหรับ วิลเลี่ยน พ็อปป์ ถือเป็นนักเตะจอมพเนจร หลังเคยลงเล่นให้ทีม จอยน์วิลล์ ในบราซิลเมื่อปี 2014 ก่อนจะค้าแข้งในเอเชียที่ เกาหลีใต้ กับ ปูซาน ไอพาร์ค ตามด้วย อวิสป้า ฟูกุโอกะ ในญี่ปุ่น บูชอน เอฟซี จากนั้นกลับไปค้าแข้งในบ้านเกิดกับ ฟิเกเรนเซ่ ต่อด้วย คิเอร่า เเล้วย้ายมาร่วมทีมเมืองทองในที่สุดก่อนหน้านี้ เมืองทอง พลาดคว้าตัว เเม็กโน่ ครูซ ที่เปลี่ยนใจย้ายไปร่วมทีมในลีกกาตาร์ เเทน โดย พ็อปป์ นับเป็นนักเตะคนที่ 2 ที่เมืองทอง คว้าตัวมาร่วมทีมในฤดูกาลนี้ ต่อจาก สหรัฐ กันยะโรจน์ กองกลางตัวรุกจากพีทีที ระยอง เพื่อเป้าหมายเดียวคือการทวงเเชมป์ไทยลีกกลับคืนมาให้ได้ หลังจากฤดูกาลที่เเล้ว เมืองทอง จบอันดับ 5
เมืองทอง ยูไนเต็ด เปิดตัว วิลเลี่ยน พ็อปป์ กองหน้าบราซิลวัย 25 ปี เป็นนักเตะโควตาต่างชาติของสโมสร ด้วยสัญญา 1 ปี 
วิลเลี่ยน พ็อปป์,เอสซีจี เมืองทอง,ไทยลีก,บอลไทย,ฟุตบอลไทย,เมืองทอง